朗朗乾坤今日肯出閘!希斯大爆其豹隱原因
2024年04月09日 14:13
東網電視
更多新聞短片
「朗朗乾坤」今日(9日)出試第7組1600米草閘,順利出閘兼以第4名過終點。
希斯馬房「朗朗乾坤」現時被禁賽,期間需要連續5次在港試閘合格,當中2次要試1600米。而「朗朗乾坤」至3月25日同「東方飛影」彈草閘後,就未有現身沙田,唔見咗兩個星期,今日(4月9日)「朗朗乾坤」就報名出試第7組1600米草閘,鞍上人為田泰安。
排1檔起步嘅「朗朗乾坤」,今晨閘前無大脾氣,而且出閘爽快,沿途居中輕抒步頭,最後以第4名過終點。試閘後,希斯表示現時只係第1關,能夠通過呢一關當然感到滿意,但之後仲有4次試閘,當中要試多次1600米閘,另外仲要試多3個閘,今日見到「朗朗乾坤」肯出閘都鬆了一口氣。
希斯仲話,最近兩星期得到酌情處理,可安排「朗朗乾坤」去上水雙魚河訓練,而「朗朗乾坤」好享受雙魚河環境,隻馬喺嗰邊都係做吓慢踱等慢工夫。練者認為「朗朗乾坤」唔鍾意喺沙田又或者從化操,現時喺雙魚河訓練,希望呢個地方可改善「朗朗乾坤」心智問題,往後在返沙田可以有正面表現。而試完閘之後,「朗朗乾坤」都會再返雙魚河呀。